Մատյաժ Կեկ

**Մատյաժ Կեկ** (, ), սլովենացի և հարավսլավացի ֆուտբոլիստ և մարզիչ։ Խաղացել է պաշտպանի դիրքում։ Սլովենիայի հավաքականի գլխավոր մարզիչ։

## Խաղային կարիերա
Մատյաժ Կեկը կարիերան սկսել է «Մարիբոր» ակումբում, որի կազմում նորամուտը նշել է 1979/80 մրցաշրջանում Հարավսլավիայի երկրորդ լիգայում՝ խաղալով 4 հանդիպում։ Դրանից հետո Կեկը ակումբի կազմում հանդես է եկել ևս 5 մրցաշրջան։ 1985 թվականին Կեկը մեկնել է Ավստրիա՝ միանալով ավստրիական երկրորդ Բունդեսլիգայի «Շպիտալ» ակումբին։ «Շպիտտալում» Կեկը անցկացրել է 4 մրցաշրջան, այնուհետև տեղափոխվել ավստրիական մեկ այլ ակումբ՝ ԳԱԿ։ Գակում Մատյաժը հանդես է եկել մինչև 1995 թվականը, երբ վերադարձել է Սլովենիա։ Սլովենիայում Կեկը խաղացել է «Մարիբորում»՝ գործելով լիբերոյի դիրքում։ «Մարիբորի» կազմում Կեկը նվաճել է Սլովենիայի երկու գավաթ և երեք առաջնություն, մասնակցել է եվրագավաթների։

Սլովենիայի հավաքականի կազմում Կեկը մասնակցել է 1 հանդիպման։ Նա խաղադաշտ է դուրս եկել 1992 թվականի սեպտեմբերի 7-ին Կիպրոսի հետ ընկերական խաղում և խաղադաշտում անցկացրել է 78 րոպե։ խաղն ավարտվել է ոչ-ոքի՝ 1։ 1 հաշվով։

## Մարզչական կարիերա
Ֆուտբոլիստի կարիերան ավարտելուց հետո Կեկը դարձել է մարզիչ՝ աշխատելով որպես «Մարիբորի» գլխավոր մարզիչ Բոյան Պրաշնիկարի օգնական։ Սակայն Պրաշնիկարը չի ավարտել մինչև մրցաշրջանի ավարտը, և 2000 թվականին նրա տեղը զբաղեցրել է Կեկը, ով թիմի հետ աշխատել է մինչև մրցաշրջանի ավարտը։ 2000 թվականի ամռանը «Մարիբորը» գլխավորել է Իվո Շուշակը, ով հավաքագրել է իր օգնականների թիմը, որտեղ տեղ չի գտել Կյոկուն։ 2001 թվականին Պրաշնիկարը կրկին գլխավորեց «Մարիբորը» և առաջին հերթին ակումբ հրավիրեց Կեկին։

2002 թվականին Կեկն ինքնուրույն գլխավորել է «Մարիբորը»՝ փոխարինելով Պրաշնիկարին, ով դարձել Է Սլովենիայի հավաքականի մարզիչ։  Նա թիմի հետ նվաճեց երկրի չեմպիոնի տիտղոսը՝ վերացնելով գլխավոր մրցակցի՝ «Օլիմպիայի» հետ 11 միավորի առավելությունը։ Հաջորդ տարի Չեմպիոնների լիգայի որակավորման երկրորդ փուլում « Մարիբորը» պարտվեց խորվաթական «Դինամոյին», իսկ հետո բավական հաջող հանդես եկավ առաջնությունում, սակայն վերջին տուրում կրած պարտության պատճառով «Մարիբորը» զբաղեցրեց միայն 3-րդ տեղը։ 2004/05 մրցաշրջանի սկզբում Կեկը սեփական նախաձեռնությամբ հրաժարական տվեց «Մարիբորի» մարզչի պաշտոնից թիմի անհաջող ելույթի պատճառով, ակումբի ղեկավարությունը հրաժարական տվեց։

2006 թվականին Կեկը նշանակվել է Սլովենիայի մինչև 15/16 տարեկանների հավաքականի մարզիչ։ 2007 թվականի հունվարի 3-ին Կեկը նշանակվել է Սլովենիայի գլխավոր հավաքականի մարզիչ։ Ազգային հավաքականի կազմում իր նորամուտը նշել է 2007 թվականի փետրվարին Էստոնիայի հետ խաղում, որում սլովենացիները հաղթել են 1:0 հաշվով։ Սակայն հետո արդյունքներն անհաջող էին, և թիմը 11 միավորով Եվրոպայի 2008 թվականի առաջնության ընտրական խմբում գրավեց նախավերջին տեղը՝ առաջ անցնելով միայն Լյուքսեմբուրգից։ Չնայած ձախողմանը, Կեկը շարունակեց աշխատել ազգային թիմի հետ, և 2010 թվականի աշխարհի առաջնության ընտրական խմբում Սլովենիան խմբում զբաղեցրեց 2-րդ տեղը՝ ընդամենը 2 միավորով հետ մնալով հաղթողից՝ Սլովակիայի հավաքականից։ Անցումային հանդիպումներում Սլովենիան հյուրընկալվելիս 1:2, 1:0 հաշվով հաղթեց Ռուսաստանին, որին Կեկը համարում էր զույգի ֆավորիտը, և դուրս եկավ ԱԱ-2010։

## Ձեռքբերումներ
### Որպես խաղացող
* Սլովենիայի գավաթակիր՝ 1997, 1999
* Սլովենիայի չեմպիոն՝ 1996/97, 1997/98, 1998/99

### Որպես մարզիչ
* Սլովենիայի չեմպիոն՝ 1999/00, 2001/02, 2002/03
* Խորվաթիայի չեմպիոն՝ 2016/17
* Սլովենիայի գավաթակիր՝ 2004

## Անձնական կյանք
Ամուսնացած է։ Ունի մեկ որդի, ով 2003 թվականին ստացել է ՊՐՈ արտոնագիր Սլովենիայի ակումբների հետ աշխատելու համար, իսկ 2006 թվականին՝ ՈՒԵՖԱ ակումբների հետ աշխատելու արտոնագիր։

## Ծանոթագրություններ

## Արտաքին հղումներ
* Статья на ofsajd.com 
 
Կատեգորիա:Մարիբորի ֆուտբոլիստներ
Կատեգորիա:ՈՒԵՖԱ Եվրո 2024-ի մարզիչներ
Կատեգորիա:Սլովենացի ֆուտբոլիստներ
Կատեգորիա:Սլովենիայի հավաքականի ֆուտբոլիստներ
Կատեգորիա:Տղամարդկանց ֆուտբոլի պաշտպաններ